Penjanaan semula gigi

Penjanaan semula gigi ialah prosedur perubatan regeneratif berasaskan sel tunjang dalam bidang kejuruteraan tisu dan biologi sel tunjang untuk menggantikan gigi yang rosak atau hilang dengan menumbuhkannya daripada sel tunjang autolog.

Sebagai sumber gigi biokejuruteraan baharu, sel tunjang soma dikumpul dan diprogramkan semula kepada sel tunjang pluripotensi teraruh yang boleh diletakkan dalam lamina gigi secara langsung atau diletakkan dalam biopolimer yang boleh diserap semula menjadi bentuk gigi baharu.

 Sejarah 
Young et al pertama kali menunjukkan pada tahun 2002 bahawa gigi boleh dijana semula daripada sel.

Percubaan klinikal pertama mengenai penjanaan semula gigi bermula pada tahun 2023 di Jepun, yang berkenaan sejenis ubat yang merangsang pertumbuhan semula gigi melalui penyekatan USAG-1.

 Cabaran 
Majoriti kajian sel tunjang telah berhenti di peringkat kajian haiwan dan tidak meneruskan ujian klinikal kerana banyak kebimbangan keselamatan dan etika. Risiko yang mungkin berlaku seperti pembentukan tisu yang tidak diingini, tumorigenesis, dan metastasis masih belum dapat diselesaikan.

 Rujukan 

Kategori:Pergigian restoratif